কেরলের অপর সিপিএম নেতা এমভি জয়ারাজন বলেছেন, ত্রিপুরায় বিজেপির জয় হয়েছে অর্থ আর বিচ্ছিন্নতাবাদী শক্তির সঙ্গে হাত মিলিয়ে। এমভি জয়ারাজন কেরলের মুখ্যমন্ত্রী পিনারাই বিজয়নের প্রাইভেট সেক্রেটারি। তাঁর আরও অভিযোগ, কংগ্রেস নেতা এবং কর্মীরা বিজেপিতে চলে গিয়েছেন। একই কথা বলেছেন, সিপিএম নেতা এমএ বেবিও। কংগ্রেস ও তার সহযোগীদের ভোট বিজেপির দিকে গিয়েছে বলে জানিয়েছেন বেবি। ত্রিপুরার এই ভোটের ফল হাল্কা করে দেখা উচিত নয় বলেও মন্তব্য করেছেন এমভি জয়ারাজন। সমস্ত দেশপ্রেমিক শক্তিকে সাম্প্রদায়িক শক্তির বিরুদ্ধে লড়াই করার আহ্বান জানিয়েছেন তিনি।